Câine blocat în curte de epidemia de coronavirus, a supravieţuit o lună fără apă și mâncare
Bobiță, un câine din Vaslui blocat în curte de epidemia de coronavirus, a supraviețuit o lună fără apă și mâncare.

Povestea lui este impresionantă, fiind salvat de o asociație de protecție a animalelor din Galați.

Pagina de Facebook a Asociației „Help Lăbuș” a povestit în această săptămână cum au reușit câțiva voluntari să ajungă la timp într-un sat din Vaslui pentru a prelua un câine, Bobiță, care de o lună nu mai avea nici mâncare nici apă.


Femeia care-l îngrijea, trecută de 65 de ani, nu a mai putut ajunge la el.

Distanţa era prea mare.

Vorbim de 360 de km, de neparcurs în cele două ore, intervalul 11:00 – 13:00, când femeia putea ieși din casă.

Poevstea lui Bobiţă, un câine blocat în curte

„Astăzi Lăbuş a mai făcut o minune și a salvat o viața de cățel din jud. Vaslui. Am aflat de Bobiță de la o doamnă care ne-a sunat disperată, să ne ceară ajutorul.

Stăpânii lui Bobiță au murit de bătrânețe, iar el a rămas în gospodărie, să le păzească munca de o viață.



Nu a avut loc în casa nimănui și nici în inima vreunui vecin, să-i poarte de grijă; doamna călătorea de la Galați, la fiecare două săptămâni și îi lăsa mâncare și apă.

Și Bobiță aștepta.

Restricțiile de circulație impuse de pandemia coronavirus au împiedicat-o pe doamna care se îngrijea de Bobiță să ajungă la el, să îi asigure cele necesare.

I-a luat mai bine de o săptămână să ne găsească.

Ne-a sunat plângând, ne-a indicat comuna, satul, ne-a dat cheile de la poartă și duși am fost.


Pe 8 aprilie se făcea o lună de când nu l-a mai văzut. Cele mai negre gânduri le-am avut pe drum, că am putea ajunge prea târziu.

Dar n-a fost așa.

Răgușit, slăbit, aproape resemnat, Bobiță ne-a lătrat și a venit încet spre noi.

Bucuria a fost de nedescris, încă pare un vis.

Bobiță e cu noi acum și câte zile o avea, va fi protejat, hrănit şi îngrijit în marea casă a lui Lăbuş.


Nu uitați de necuvântătoare, nu lăsați să treacă o zi fără o faptă bună.
#pandemiedefaptebune”, este mesajul publicat de Help Lăbuş, o asociaţie cu oameni care merită tot respectul şi aprecierea noastră!
[(('Știre Reală',), 371), (('Înșelăciune',), 152), (('Înșelăciune', 'Noua Ordine Mondială'), 215), (('Remedii Miraculoase',), 66), (('Controlul Populației',), 62), (('Remedii Miraculoase', 'Religie'), 149), (('Noua Ordine Mondială', 'Plandemic'), 121), (('Satiră',), 304), (('Armă Biologică',), 258), (('Supremația Românească',), 209), (('Controlul Populației', 'Big Pharma'), 14), (('Reticență la Vaccinare',), 139), (('5G', 'Noua Ordine Mondială'), 247)]